
Uruwon an God Forata Nang me 
Fonufan 

INepoputan God a forata nang 
me fonufan me masowan kewe 
meinisin. ^Non ewe fansoun esamo 
wor ununun fonufan. Kiroch a 
pwonueno ekkewe neeni mi anonnon 
o manamanen God^ a mwokut fetan 
won ewe konik. ^God a apasa, 
"Epwe wor saram," iwe a sarameno. 
"^God a kuna pwe ewe saram a 
murinno, iwe a aimu feseni ewe 
saram seni ewe kiroch. ^A eita ngeni 
ewe saram "Ran," nge a eita ngeni 
ewe kiroch "Pwiin." Iwe a pwinitiw, 
sorota, iei ewe aewin ran. 

6-7 Iwe God a apasa, "Epwe wor 
6ch mettoch nefinen ekkewe konik 
pwe epwe refi feseni ekkewe konik 
non ruu neeni." Iwe God a forata 
epek mettoch mi kukkumos pwe epwe 
aimu feseni ekkewe konik fan seni 
ekkewe asan. Iwe a fisita. ^God a eita 
ngeni ewe mettoch "Fan nang." Iwe 
a pwinitiw, sorota, iei ewe oruwen 
ran. 

9 Iwe God a apasa, "Ekkewe 
konik fan nang repwe chufengen non 
ew chok neeni pwe epwe pwaata 
fonu." Iwe a fisita. ^^God a eita 
ngeni ewe fonu "Fonufan," nge ewe 
neeni ekkewe konik ra chufengen ie, 
a eita ngeni "Mataw." Iwe God a 
kuna pwe a murinno. ^^ Iwe a apasa, 
"Fonufan epwe amarata sokkun ira 
meinisin, ekkewe mi uwa me ekkewe 



mi wor foun non." Iwe a fisita. 
^^Ewe fonufan a amarata sokkopaten 
ira meinisin, iwe God a kuner pwe ra 
murinno. ^^ Iwe a pwinitiw, sorota, 
iei aunungatin ran. 

14 Iwe God a apasa, "Epwe wor 
ekkoch saram fan nang pwe repwe 
esissinata ran me pwiin o repwe pwan 
esissinata ekkewe kinikinin fansoun 
me ekkewe ran me ier. i^ Repwe 
asarama fan nang o asarama won 
fonufan." Iwe a fisita. ^^Iwe God a 
forata ekkewe ruu saram mi watte, 
ewe akkar epwe nemeni neran, nge 
ewe maram epwe nemeni nepwin. A 
pwan forata ekkewe fiiii. ^^God a 
isenireta fan nang pwe repwe asarama 
fonufan, ^^ repwe nemeni neran me 
nepwin o repwe refi feseni saram seni 
kiroch. Iwe God a kuner pwe ra 
murinno. ^^Iwe a pwinitiw, sorota, 
iei aruanun ran. 

20 Iwe God a apasa, "Epwe wor 
sokkopaten monun neset me non 
konik o ekkewe machchang repwe 
akkas fan nang." ^^ Iwe God a forata 
ekkewe monun neset me non konik o 
sokkopaten machchang. Iwe God a 
kuner pwe ra murinno. ^^ A afeiochur 
o a apasa, "Oupwe chommongeno 
o oupwe aurano ekkewe konik me 
sat o ekkewe machchang repwe 
chommongeno won fonufan." ^^Iwe 
a pwinitiw, sorota, iei enimuen ran. 

24 Iwe God a apasa, "Fonufan 
epwe awora ekkewe sokkopaten man: 
manfesir me manmwacho." Iwe a 
fisita. ^^Iwe God a kuner pwe ra 
murinno. 



^ MANAMANEN GoD: are ngunun God, are och asepwan seni God, are och asepwan mi 
pochokun. 

1.3 2 Cor. 4.6. 1.6-8 2 Pet. 3.5. 

26 Iwe God a apasa, "lei 
sipwe ne forata aramas, rep we chok 
ussuch. Repwe nemeni ekkewe monun 
neset, ekkewe machchang fan nang, 
ekkewe manfesir me manmwacho 
meinisin, pwan ekkewe man-toto 
won fonufan." ^Vj^g qq^j^^ a forata 
aramas ussun chok i. A forata mwan 
me fefin. ^^God a afeiochur o a 
apasa, "Oupwe chommongeno pwe 
aramas repwe nonnom ekis meinisin 
o nemeni fonufan. Oupwe nemeni 
monun neset me ekkewe machchang 
fan nang o sokkopaten man meinisin 
won fonufan." ^^God a pwan apasa, 
"Oupwe nengeni pwe ua awora 
ekkewe sokkopaten ira meinisin won 
fonufan o pwan ekkewe sokkopaten 
ira mi uwa me ekkewe mi wor foun 
non pwe oupwe mongo. ^^Nge ua 
pwan awora ekkewe fetin me chon 
petewen pwe ekkewe manmwacho 
me ekkewe machchang fan nang 
me ekkewe man-toto meinisin won 
fonufan repwe mongo." Iwe a fisita. 
^^ God a kuna mettoch meinisin a fen 
fori pwe ra fakkun murinno. Iwe a 
pwinitiw, sorota, iei awonuen ran. 

2 Iwe nang me fonufan ra 
fisiochuno. ^God a awesano an 
angang non ewe awonuen ran, iwe 
non ewe efisuen ran a asoso. ^God a 
epinano ewe efisuan ran, pun iei ewe 
ran a asoso non, murin an a forata 
nang me fonufan me masowan kewe 
meinisin. ^Iwe iei ussun an nang me 
fonufan ra fisita. 

Ewe Atake non Eden*^ 

Nupwen God, ewe Samol a forata 
nang me fonufan, ^ ese mo wor ira me 
foun ira mi pukuta, pun God ese mo 



apungatiw ran won fonufan are ese 
wor emon aramas epwe fotukatiw. 
^Nge konik a puwacheta me fan, iwe 
a achochchonu ewe pwun. 

7 God, ewe Samol a angei och 
pwun o a forata emon mwan 
seni. A usanong non pwotun ewe 
ngasangasen manau, iwe ewe mwan a 
poputa ne manau. 

8 Iwe God, ewe Samol a forata 
ew atake non Eden, a nom otiw, 
iwe a annomu ewe mwan non. ^God 
a awora sokkopaten ira mi ningoch 
me iran mongo non ewe atake. A 
fotukatiw ewe iran manau me ewe 
iran sinei minne mi och o mi ngaw 
nukanapen ewe atake. 

10 Ew chonupupu a puutiw non 
Eden o a achochchonu ewe atake, iwe 
seni ikewe ewe chonupupu a keang 
fesen o a forata ruanu chonupupu. 
^^ Ewe aewin chonupupu itan Pishon, 
a puu fetan non ewe fonu Havilah. 
(^2 A wor gold me fau mi auchea pwan 
nopwokus non ewe fonu.) ^^Ewe 
oruwen chonupupu itan Gihon, a 
puu fetan non ewe fonu Gush. ^"^Ewe 
aunungatin chonupupu itan Tigris, a 
puutiw otiwen Assyria. Ewe aruanun 
chonupupu itan Euphrates. 

15 God, ewe Samol a annomu 
ewe mwan non ewe atake non Eden 
pwe epwe fotukatiw o tuttumunu ewe 
atake. ^^Iwe God, ewe Samol a apasa 
ngeni ewe mwan, "Ka tongeni mongo 
seni uwan ekkewe ira meinisin non ei 
atake, ^'^nge kosap mongo seni uwan 
ewe iran sinei minne mi och o mi 
ngaw, pun non chok ewe ran kopwe 
mongo kopwe mano." 

18 Iwe God, ewe Samol a apasa, 
"Ese murinno ewe mwan epwe 



EWE ATAKE NON Edeni chommong chon Chuk ra eita ngeni ei atake "Paratis." 



1.26 1 Cor. 11.7. 
2.2 Heb. 4.4, 10. 



1.27-28 Gen. 5.1-2. 1.27 Mt. 19.4; Mk. 10.6. 
2.7 1 Cor. 15.45. 2.9 Pwar. 2.7; 22.2, 14. 

anamonuno chok. Upwe ngeni emon 
chienan pwe chon anisi." *^Iwe God, 
ewe Samol a angei och pwun o a 
forata ekkewe man me machchang 
meinisin, a emwenireto ren ewe mwan 
pwe epwe eiter. Iwe iei ussun an 
emon me emon ekkewe man ra angei 
iter. 2^ Iwe ewe mwan a ngeni iten 
ekkewe man me ekkewe machchang 
meinisin, nge ese wor emon neir a 
tongeni chiechi ngeni. 

21 Iwe God, ewe Samol a fori 
pwe ewe mwan epwe annutochou. 
Nupwen a annut, ewe Samol a angei 
efoch chuuraran, iwe a pwan apacha 
sefani neenien ewe chuu. ^^God, ewe 
Samol a forata emon fefin seni ewe 
chuurara o a emwenato ren ewe 
mwan. 

23 Iwe atewe a apasa, 

"lei efoch chuui seni chiiui kei 
o futuk seni futukei! 
Epwe iteni * fefin,' 
pun a for seni mwan." 

24 lei popun emon mwan epwe 
imu seni seman me inan o pachengeni 
punuan we, iwe repwe ne winiti ew 
chok. 

25 Ewe mwan me punuan we ra 
chok seneno, nge rese mo mefi ar 
saw fengen. 

An Aramas Anneasonap 

3 Ewe serepenit, ewe a kon sinenap 
me nein forien God kewe man 
meinisin, a eisini ewe fefin, "Mi pung 
pwe God a ereni kemi pwe ousap 
mongo seni foun ekkewe ira non ei 
atake?" 

2 Ewe fefin a ponuweni, "Am mi 
tongeni mongo seni ekkei foun ira 
non ei atake, ^nge ewe chok ira 
nukanapen ei atake God a ereni kem 
pwe am ousap mongo are attapa. 



pun ika am oupwe mongo, am oupwe 
mano." 

4 Ewe serepenit a ereni ewe fefin, 
"Ese pung, ousap mano. ^God a 
chok apasa ena pwe i mi sinei pwe 
non ewe ran oupwe mongo ewe foun 
ira oupwe ne chok ussun i, oupwe 
sinei minne mi och o mi ngaw." 

6 Ewe fefin a kuna pwe ewe ira 
a ningoch o foun kewe ra murinno 
ne ochoch, iwe a ekieki pwe epwe ne 
tipachem ren. Iwe a kini ewe foun ira 
o a ochoch. A pwan ngeni punuan we 
o a pwan ochoch. ^ Iwe non chok ewe 
fansoun ra ochoch ewe foun ira, ra 
sinei pwe ra seneno. Iwe ra teifengeni 
ekkoch chon ewe ira fik pwe ufer. 

8 Non ewe kunionun ra rong an 
God, ewe Samol feffetan non ewe 
atake, iwe ra opono nein ekkewe ira. 
^Nge God, ewe Samol a kokkori ewe 
mwan, "Ifa en?" 

10 Atewe a ponuweni, "Ua rong 
om fetan non ewe atake. Ua nuokus 
pun ua seneno, iwe ua opono." 

11 God a eis, "lo a erenuk pwe ka 
seneno? Ka mongo ewe foun ira ua 
erenuk kosap mongo?" 

12 Ewe mwan a ponuweni, "Ewe 
fefin ka fori pwe chienei a ngeni ei 
ewe foun ira, iwe ua mongo." 

13 Iwe God, ewe Samol a eisini 
ewe fefin, "Pwata ka fori ei sokkun?" 

Iwe ewe fefin a ponuweni, "Ewe 
serepenit a otupu ei, ina popun ua 
mongo." 

God a Atouu Pungun Kopung 

14 Iwe God, ewe Samol a apasa 
ngeni ewe serepenit, "Kopwe angei 
niwinin om foffor, en chok me 
nein ekkewe man meinisin kopwe 
anumamaw. Seni iei kopwe ne chok 
toperak won upom o mongo pwun 



2.24 Mt. 19.5; Mk. 10.7-8; 1 Cor. 6.16; Eph. 5.31. 
3.13 2 Cor. 11.3; 1 Tim. 2.14. 

non unusen manauom. ^^Upwe fori 
pwe epwe wor koum nefinom me 
ewe fefin o fansoun meinisin epwe 
wor koum nefinen murimurimi kewe. 
Noun we epwe puratiw mokurom o 
kopwe kkii epinipinin pechen." 

16 I we a apasa ngeni ewe fefin, 
"Upwe anapano om riaffou fansoun 
om popo o om metek nupwen 
kopwe ne nounou. Nge kopwe chok 
efich punuom we o kopwe nom fan 
nemenian." 

17 I we a apasa ngeni Adam, 
"Pokiten om ausening anon punuom 
o mongo foun ewe ira ua erenuk 
pwe kosap mongo, ewe pwun 
epwe anumamaw pokitom. Kopwe 
mongo seni om angang weires non 
unusen manauom. ^^Ewe pwun epwe 
appukata ekkewe fetin me ekkewe 
ira fonufon, iwe kopwe mongo seni 
ekkewe iran nein petewen. ^^ Kopwe 
mongo seni tungun mononom tori 
om niwiniti ewe pwun ikewe ka popu 
seni ie. En ka for seni pwun, iwe 
kopwe pwan niwiniti pwun." 

20 Adam^ a eita ngeni punuan 
we Eve,^ pun i inenapen aramas 
meinisin. ^Uwe God, ewe Samol a 
fori ufen Adam me punuan we seni 
unen man o a aufoufa ngenir. 

God a Atouu Adam me Eve seni 
non ewe Atake 

22 Iwe God, ewe Samol a apasa, 
"lei ewe mwan a winiti ussun chok 
kich, a sinei minne mi och o mi ngaw. 
Usap mut ngeni an epwe mongo uwan 
ewe iran manau pwe epwe manau 
feinfeino." ^^Iwe God, ewe Samol a 
atouu ewe mwan seni ewe atake, pwe 



epwe anganga ewe pwun ewe a for 
seni. 2"* Iwe a annomu ekkewe cherub 
otiwen ewe atake, pwan efoch ketinas 
mi ngetenget ussun ekkei mi itifetan 
ekis meinisin, pwe repwe mammasa 
ewe iran manau pwe esap wor emon 
epwe arap ngeni. 

^ Adam: wewen ei it me non kapasen Hebrew, "aramas." ^ Eve: ei it ngingin ewe kapasen 
Hebrew wewen "mi manau." 

3.15 Pwar. 12.17. 3.17-18 Heb. 6.8 3.22 Pwar. 22.14. 4.4 Heb. 11.4. 4.8 Mt. 23.35; 
Lk. 11.51; 1 Jn. 3.12. 4.10 Heb. 12.24. 



